Input: दक्षिणायै त्वा दिश इन्द्रायाधिपतये तिरश्चिराजये रक्षित्रे यमायेषुमते। एतं परि दद्मस्तं नो गोपायतास्माकमैतोः। दिष्टं नो अत्र जरसे नि नेषज्जरा मृत्यवे परि णो ददात्वथ पक्वेन सह सं भवेम ॥

Padapatha: दक्षिणायै।त्वा।दिशे।इन्द्राय।अधिऽपतये।तिरश्चिऽराजये।रक्षित्रे।यमाय।इषुऽमते।एतम्।परि।दद्मः।तम्।नः।गोपायत।आ।अस्माकम्।आऽएतोः।दिष्टम्।नः।अत्र।जरसे।नि।नेषत्।जरा।मृत्यवे।परि।नः।ददातु।अथ।पक्वेन।सह।सम्।भवेम